Més distanciament - Diari de Girona\npere lladó 22.10.2013 | 00:00\nMés distanciament Diari de Girona\nCada dia hi ha més distància entre els governs espanyol i català. Qualsevol circumstància és motiu de discrepància i d'acusacions mútues que no tenen ni cap ni peus. De tant estirar la corda, al final petarà. No es veu de moment cap interlocutor vàlid que pugui fer possible l'entesa. I tampoc s'ha endegat cap campanya pedagògica per tal que els electors valorin objectivament els pros i contres de l'estratègia del tàndem Mas-Junqueras.\nEl memorial de greuges presentat pel conseller Homs ha estat replicat sense cap mena de consideració pel ministre Montoro. I entremig en Duran Lleida s'ha fet l'ofès atès que diu que no coneixia el document i comenta que el deute que presenta la Generalitat està superinflat.\nTot plegat un joc de despropòsits que intenta tenir el personal entretingut però que no porta enlloc. Jo sóc del criteri que per salvar els mobles Mas ha endegat un camí que té escasses sortides, mentre que Rajoy es fa l'orni i deixa passar els dies sense voler afrontar els problemes reals de Catalunya.\nEl lleig de la senyora Cospedal a la proposta d'Alícia Sánchez-Camacho és d'una miopia política que només es pot entendre des de l'animadversió que té la líder popular envers Catalunya. No hi ha dubte que Castella-la Manxa és una de les autonomies més afavorides per l'actual sistema de finançament, mentre que Catalunya és de les més maltractades.\nL'Estat espanyol té dos motors molt importants que fan tirar endavant la maquinària de l'Estat i aquests són Euskadi i Catalunya. Però la gran diferència és que mentre el primer té un sistema de finançament basat en el concert, el segon forma part del café para todos al costat de la resta de comunitats. Les finances de la Generalitat es troben sota mínims i amb retallades salarials molt importants als funcionaris, mentre Extremadura o Galícia han anunciat fa pocs dies mesures en polítiques socials o fiscals que avui són impossibles a casa nostra.\nNo sembla factible cap entesa i ni els líders de CDC ni els del PP volen iniciar cap mena de diàleg sincer. El darrer enfrontament entre Mas i Soraya Sáenz de Santamaria a Foment de Treball ha fet pena. Per una cadira o per un parlament s'ha volgut deixar ben palès el gran distanciament que hi ha entre uns i altres.\nEls d'aquí continuen esgrimint el tema de la consulta, la qual és del tot impossible. Madrid no li donarà el vistiplau perquè representa el primer pas de cara a la secessió. I això ni el PP ni el PSOE ho permetran mai atès que atempta contra la integritat de l'Estat espanyol i això és sagrat. Per tant, si es vol continuar en aquest procés caldrà anar cap a unes eleccions plebiscitàries i a una proclamació unilateral de la independència. Marejar més la perdiu no té sentit.\nD'ara endavant totes les eleccions se saldaran amb una gran fragmentació política. No hi haurà majories absolutes i els governs s'hauran de formalitzar amb la presència de dues o tres forces polítiques. Això pot dificultar encara més un ?panorama ja prou complicat. La suma de diputats entre CiU i ERC no arriba a la vuitantena ni de bon tros, la qual cosa dificulta qualsevol intent separatista de tipus unilateral. I d'altra banda a Madrid ni el PP ni el PSOE assoliran els resultats de les darreres eleccions legislatives per la qual cosa entraran en el ball altres formacions antinacionalistes com la de Rosa Díez i els excomunistes de Cayo Lara.\nPossiblement serà més necessària que mai una gran coalició PP-PSOE per tal de defensar els interessos de l'Estat, davant una altra entesa entre CDC-ERC que defensarà un estat propi per a Catalunya. De moment, persisteix la incògnita dels d'Unió,que possiblement en tot aquest procés es poden esberlar i mentre alguns se'n vagin a Convergència, els altres segueixin Duran.\nEstem davant d'un xoc de trens que tindrà unes conseqüències avui imprevisibles. En aquests moments no es veuen solucions que siguin assumibles per ambdues parts. Ni Rajoy fa de Cameron ni Mas d'Alex Salmond, mentre el gran gruix de la ciutadania no va ser ni a la Via Catalana ni a la plaça Catalunya. El mirall s'ha trencat i ja sembla impossible de recompondre'l per uns polítics que defensen més els interessos partidistes que no les necessitats reals de la gent.


Un enginyer dels EUA va avisar Volkswagen del problema fa un any | Economia | EL PAÍS Catalunya\n"No vam delatar ningú. L'única cosa que vam fer va ser obrir els ulls als reguladors", assenyala Daniel Carder en una entrevista\nNova York 23 SET 2015 - 10:29\tCEST\nMotor d'un A3 TDI del 2010, un dels models afectats per l'escàndol. BRENDAN SMIALOWSKI AFP\nDaniel Carder no podia imaginar que el seu estudi sobre les emissions de cotxes propulsats per motors dièsel podia esdevenir el centre del que pot ser un els fraus corporatius més importants de la història. De fet, recorda, els resultats de les proves de rendiment que van fer a dos models fabricats per Volkswagen i a un altre fet per BMW eren públics des de la primavera del 2014. El que no va anticipar és un engany d'aquestes dimensions, durant tant de temps, explica aquest enginyer de 45 anys.\n“Vam tenir la mateixa sorpresa que la resta del món quan l'agència de protecció mediambiental va fer el seu anunci divendres”, explica el director interí del centre per a combustibles alternatius, motors i emissions de la Universitat de Virgínia Occidental. L'enginyer comenta en una conversa telefònica que el seu equip està format per nou persones, a més d'una trentena d'estudiants.\nCom aconseguia Volkswagen fer paranys en les proves als seus cotxes?\nNomés començar l'entrevista, Carder explica que l'estudi el va encarregar l'International Council on Clean Transportation per veure com es podien replicar les normes nord-americanes contra la contaminació a Europa i demostrar de passada que els motors dièsel podien ser una alternativa baixa en emissions contaminants. Amb aquest objectiu van treballar amb tres vehicles: un Jetta, un Passat i un BMW X5. Els van fer proves al laboratori i a la carretera.\nEsperaven que els tres vehicles tinguessin un bon rendiment. “Els resultats van mostrar que el BMW funcionava bé en els dos escenaris”, explica. Però els Volkswagen depassaven fins a 30 vegades els límits de les emissions fora del laboratori. “Quan vam veure la discrepància vam pensar que podia ser un problema tècnic i vam demanar al fabricant que ens deixés provar altres cotxes”, apunta.\nL'enginyer explica que no volia presentar els resultats sense fer un mostreig més ampli. “Hi ha milions de cotxes com aquests circulant”, assenyala. No hi va haver resposta i l'examen es va publicar el maig de l'any passat a San Diego. En aquell esdeveniment hi havia funcionaris de l'EPA, entre altres experts. D'altra banda, l'International Council on Clean Transportation va començar a transmetre les dades a les autoritats.\n"No vam delatar ningú"\nEn paral·lel, els tècnics de Volkswagen van establir contacte amb els investigadors del centre però mai amb els representants de l'EPA. “No vam ser els que els vam delatar”, assegura. De fet, afirma que ell i el seu equip s'havien oblidat pràcticament d'aquest cas, “perquè va estar mort durant més d'un any”. Ningú, ni tan sols la premsa especialitzada, es va adonar de l'abast de l'estudi.\n“L'única cosa que vam fer va ser obrir els ulls als reguladors”, comenta Carder, que no va saber fins divendres que el resultat del centre estava sent citat com a argument en l'intercanvi de cartes que l'EPA va escriure's amb Volkswagen, en què van arribar a amenaçar amb no donar la certificació per a la venda de nous vehicles. La companyia alemanya va acabar admetent que va dissenyar un sistema informàtic per falsejar les dades de les proves.\nEls tècnics d'aquest centre d'estudis d'enginyeria a la Universitat de Virgínia Occidental van donar per fet, després del llarg silenci, que Volkswagen havia fet una crida a revisió voluntària dels seus vehicles per resoldre el problema. “Vam pensar que se n'havien fet càrrec”, insisteix, perquè la seva sensació era que s'havia establert una certa cooperació. “Els vam facilitar dades”.\nEl treball del centre que dirigeix Carder és principalment acadèmic, tot i que també elabora estudis per a tercers i treballa amb els fabricants en el procés de certificació. L'enginyer explica que utilitzen la seva pròpia tecnologia per fer les proves en carretera, instal·lant sensors als tubs d'escapament que van generant dades en temps real a dispositius de mesurament instal·lats als vehicles.\nTrajectes de prova\nPer a aquest estudi en concret, els tres cotxes van recórrer diversos centenars de quilòmetres a Los Angeles i San Diego. Un dels vehicles va fer un trajecte d'anada i tornada fins a Seattle. A més, es van sotmetre a proves als laboratoris de l'Air Resources Board de Califòrnia. Carder evita especular sobre el sistema utilitzat i es declara sorprès també per l'admissió tan rotunda feta per Volkswagen.\nSí que dóna una pista: la gestió de la temperatura dels motors dièsel. I aquí és on veu el problema per als propietaris actuals dels cotxes afectats. Carder dóna per fet que quan es canviï el sistema de control de les emissions, aquests vehicles perdran potència o seran menys eficients per poder mantenir el rendiment. Això no només reduirà el preu de revenda, sinó que afectarà també la garantia.\nEl que sí que demana és que l'estudi del seu centre no s'utilitzi com a argument per qüestionar la tecnologia dièsel. “El cotxe de BMW va funcionar perfectament i va complir els paràmetres exigits als dos cicles”, va afirmar. “A la gent li agrada molt especular sobre el futur del dièsel però aquesta no és la qüestió”. L'única cosa que espera és que el cas serveixi per millorar el procés de certificació dels vehicles.


Biblioteca Jaume Vicens i Vives - Roses - Dossier de premsa - Presó per haver prostituït una noia a Roses\nPresó per haver prostituït una noia a Roses\nEl proxeneta la va dur enganyada des de Romania, però ella es va escapar\nEl jutge va enviar a presó un home de nacionalitat romanesa, de nom Marcelo i de 36 anys, per haver enganyat una compatriota perquè viatgés fins a Roses i després haver-la obligat a prostituir-se. Víctima i proxeneta es van conèixer al gener a Romania i van iniciar una amistat. Pocs mesos després, ell li va oferir una feina de cambrera. La noia, que té 19 anys, va decidir viatjar amb el seu “amic” i un altre company fins a Roses. Un trajecte que van fer amb autobús i que va durar dos dies.\nEl 10 de juny van arribar tots tres a Roses. L'endemà, l'home li va explicar que li havia trobat feina. La noia, enganyada, va acompanyar-lo, i ell la va portat fins a un prostíbul de l'Alt Empordà. La no...


Consultes populars poc popularsColaboran\nConsultes populars poc populars\n- 23/06/2010 - 10:18 h\nDesprés de tres tandes de consultes municipals sobre la independència arreu de Catalunya i la votació sobre la renovació de la Diagonal barcelonesa, tenim unes dades sociomètriques crítiques sobre les opcions plantejades i la participació. Novament l’abstencionisme ha estat el guanyador. Una mitjana del 22% de concurrència en les primeres i un 12% en la proposta reformista de Bcn fa pensar en quelcom més greu que simples punxades democràtiques. Què li passa al nostre sistema consultiu popular? Qüestionem el desinterès global, no les opcions a favor o en contra de les preguntes. On estan les causes o l’eix del mal? En la poca transcendència dels temes, la mecànica consultiva o en les persones convocants que inviten al rebuig sistemàtic?\nL’analítica sociològica que escodrinya tots els racons té moltes incògnites sobre el passotisme participatiu. Falta de credibilitat i transparència dels polítics: de què servirà si prioritzen els seus interessos per damunt de tot? Ineficàcia i mal plantejament tècnic: existeixen altres alternatives més viables i faran el què voldran. Raons econòmiques: ara no toca, els ciutadans tenen necessitats més urgents. Falta de rigor i control en les consultes: són manipulables, insegures i poc explicades. Tenen un valor escàs o nul perquè no són oficials i vinculants. En definitiva, l’al·lèrgia al compromís troba excuses, més que justificades, per no acostar-nos a les urnes, ni des de casa, mitjançant el vot electrònic, de discutible seguretat o inviolabilitat. La cultura del vot, lligada a la responsabilitat, és un dels punts febles de la nostra democràcia. La pedagogia dels polítics al respecte sembla fracassada fa temps. Només els fets i els bons exemples convencen, l’antítesi de la corrupció.\nSi la desafecció al partidisme o el tema tabú del separatisme són raons majoritàries i convincents per desentendre’ns de la consulta, què ha passat amb el 88% de barcelonins que han donat l’esquena als seus governants locals? La controvèrsia està servida si fem comparatives. El 12% dels votants barcelonins enfront d’un 22% en la moguda independentista -titllat de resultat ridícul, tot i comptant amb uns mitjans precaris-, no té parangó. El moviment catalanista no ha tingut cap recolzament polític oficial a excepció d’ERC-, ni recursos tècnics (només voluntariat), informatius i econòmics (la Diagonal ha invertit tres milions d’euros). Extrapolant les dades a tot el país, els maliciosos anteposen l’interès dels catalans per la segregació nacionalista (el 95% dels participants hi va votar a favor). Deducció il·lògica i fal·laç. Només ho sabrem, posats a fer paral·lelismes, quan la capital accepti ser preguntada què en pensa d’una nació catalana, en una quarta fase consultiva, malgrat les condicions informatives molt inferiors respecte la Diagonal.\nAtès que la desconfiança és el comú denominador davant d’un vot no determinant, es fa imprescindible canviar els valors i els principis democràtics. Han de passar per sobre dels poders polítics qüestionats. Menys estratègies i oportunismes si no volem llençar per la borda la poca credibilitat popular en hores baixes, pels efectes nefastos de la crisi i les darreres mesures econòmiques pal·liatives, tan restrictives com de dubtosa equitat. Per governar bé cal energia i coratge en prendre les decisions, però, sobre la base de l’honradesa personal, la justícia i millor amb el consens parlamentari majoritari.


Acte central de la campanya “Avui per demà”\nDissabte 28 de maig, a les 18 hores, a la plaça Major de Palma, la societat mallorquina està convocada per a construir el mosaic històric “Avui per demà”.\nL’STEI Intersindical no anem de reptes petits i ens hem compromès a omplir la lletra P d’aquest mosaic. Hem de ser molta de gent i, per aquest motiu, et necessitam.\nSi t’hi apuntes has d’omplir el qüestionari següent, clicant aquí, clicant aquí\nL'STEI Intersindical s'adhereix a la campanya "Avui per demà"\nL’STEI Intersindical s’ha adherit a la campanya promoguda pel GOB “Avui per demà” que consisteix en la recollida de signatures per presentar al Parlament de les Illes Balears una Iniciativa Legislativa Popular de Benestar per a les generacions presents i futures.\nAquesta lleu pretén garantir la sostenibilitat de la vida i el benestar de les futures generacions davant els reptes ecològics, climàtics i socials als que haurem de fer front.\nA més, l’STEI Intersindical participarà activament de l'acte central de la campanya previst pel 28 de maig a les 18 hores a la Plaça Major de Palma i que consistirà en la creació d'un gran mosaic humà.\nTrobada popular en suport dels Amics de la Casa del Poble i Stop Desnonaments Mallorca\nEls Amics de la Casa del Poble, l'Associació de veïnats Bons Aires-Arxiduc i Stop Desnonaments Mallorca, amb la col·laboració de l’STEI Intersindical, organitzen una trobada popular el diumenge 15 de maig, per reivindicar que el solar de la Casa del Poble retorni a la titularitat pública com a bé comú i part de la nostra memòria col·lectiva .\nLa trobada serà davant el mural del carrer reina Maria Cristina i es realitzaran diferents actes. Se celebrarà una assemblea per informar de les reunions realitzades i debatre sobre les properes passes a seguir. A les 14 h hi haurà un dinar obert, seguit de diferents activitats que acabaran, a partir de les 18.30 hores, amb una vetllada musical amb el duo rural-beach rock Sweet Poo Smell, el trio de rock pop Los Bélmez, i l'electropop protesta de Sangre Fría.\nLa flama de la llengua tornarà a recórrer Mallorca, els dies 22, 23 i 24 d'abril, per a reivindicar l'ús del català en tots els àmbits de la societat.\nPer a més informació i inscripció, clicau aquí.\nMobilització Climàtica Global\nJoventut x Clima – Fridays For Future Mallorca, amb motiu de les protestes convocades a diferents ciutats d’arreu del món, convoquen divendres 25 de març, a les 18 hores, a la Plaça Major de Palma una concentració amb una narrativa adaptada a la situació de Mallorca i centrada en temes com per exemple:


Vopak Terquimsa ha celebrat el GLOBAL SHE DAY dia de la seguretat, esdeveniment que la companyia holandesa Vopak celebra de manera simultània a les 78 terminals del grup situades a 32 països del món. Sota el lema ‘Fit for the next 400 years. Sustainability at the core ‘Vopak ha volgut destacar la importància de la seguretat en el dia a dia i el compromís permanent de la companyia amb la sostenibilitat, valors que han caracteritzat a Vopak durant tota la seva història, i de la qual en 2016 es compleix l’efemèride del 400 aniversari.\n«L’èxit en seguretat i sostenibilitat només arriba sumant l’esforç unànime per part de tots »ha destacat en la seva exposició el director general de Vopak Terquimsa, Ignacio Casajús, acompanyat pel director de Producció de Química en el Complex Industrial de Repsol a Tarragona, Ramón Nieto Sánchez, i del alpinista tarragoní, Òscar Cadiach Puig, convidats per la companyia a participar en la conferència del GLOBAL SHE DAY.\nLa companyia ha mostrat un any més la seva persistent esforç per mantenir un entorn de treball segur i sostenible per als seus propis empleats, col·laboradors i en definitiva per a la tota la comunitat. Vopak Terquimsa ha volgut donar un reconeixement especial a José Romeral Alguacil, Tècnic de Projectes i Construcció de la companyia Diseprosa, amb el lliurament d’una placa commemorativa pel seu compromís amb la seguretat en la indústria i la societat.\nEl GLOBAL SHE DAY dia de la seguretat, celebrat a les instal·lacions de Vopak Terquimsa al Port de Tarragonaha reunit prop de dues-centes persones. L’acte ha comptat amb la presència del President de la Autoritat Portuària de Tarragona, Josep Andreu, de la Directora General la Associació Empresarial Química de Tarragona, Teresa Pallarès; del Conseller i responsable de les àrees d’Educació, Ocupació i Desenvolupament Econòmic del Ajuntament de Tarragona, Francesc Roca; i també de Jan Van den Blink, Manager Projects Vopak EMEA i de Jesús Manso, Gerent Territorial de la zona nord-est de CLH, a més de representants d’institucions, administracions públiques, associacions de veïns, clients, proveïdors i els empleats de Vopak Terquimsa.


Ventura demana al Fadrell l'informe de les emissions del Serrallo\nL'edil de Cs critica al govern del Fadrell "per gestionar els temes i tractar-los de forma interessada" Castelló, dimecres 22 de gener de 2020\nVentura ha explicat que "aquest és un tema que ens preocupa, de fet en Ciutadans ja preguntem per això el 18 de novembre en la mateixa comissió de Sostenibilitat i Ordenació del Territori –ha recordat- i el regidor de Transició Ecològica ens va dir que ens respondria per escrit, resposta que encara estem esperant, i ja ens va avançar que els mesuradors d'aire són competència de la Generalitat".\nAixí mateix, davant l'actualitat i la immediatesa del tema Ventura ha reclamat l'informe en el despatx extraordinari de la mateixa comissió plenària al que el regidor Simó ha eludit la resposta per no tractar-se d'un tema específic per al ple de la setmana que ve. I en aquest sentit, Esteban Ventura ha avançat que "tornarem a preguntar el dilluns perquè en Ciutadans estem per a fiscalitzar i fer oposició constructiva enfront de totes les excuses del Fadrell".\nFinalment, Ventura ha criticat al govern del Fadrell "per gestionar els temes i tractar-los de forma interessada". "Hui, ens han posat l'excusa que les emissions no era un tema del ple de gener però no obstant això, ells no compleixen la moció aprovada en el ple de desembre", ha aclarit. "Que per cert, -ha continuat dient- encara estem esperant l'informe tècnic jurídic que avale les manifestacions del Sr. Braina on deia que la moció de Festes no servia de res ni vinculava a ningú". "Llavors serà que només serveix el que diuen els membres del Fadrell, en el moment que ells consideren i quan estimen oportú o les normes estan perquè les complim tots?, ha conclòs el regidor de Cs. . El regidor de Ciutadans (Cs) a l'Ajuntament de Castelló, Esteban Ventura, ha demanat hui "l'informe de les emissions del Serrallo" perquè "ara que l'Eurocambra ja s'ha manifestat, el senyor Navarro no pot posar l'excusa que el document no és concloent", ha traslladat l'edil de Cs.


Dilluns, tots per tots a Gràcia - Cultura i Oci Barcelona\nPublicado por Montse el marzo 27, 2013 a las 1:03pm en Punto Solidario\nParròquia Corpus Cristi: c/Bailèn 175 (cantonada Còrsega)\nCorren temps difícils, d’això en som tot@s conscients, però precisament en moments com aquests és quan cal treure el millor de nosaltres. I ara tenim una nova oportunitat per a fer-ho, una nova oportunitat per a posar el nostre granet de sorra per fer una societat més justa, més humana, més solidària, més sensible i més implicada en la realitat social del nostre entorn.\nEns trobarem cada dilluns a la Parròquia Corpus Cristi per a oferir aliments (no peribles i frescos) a persones que es trobin en dificultats per cobrir una necessitat tan bàsica com és la d'alimentar-se d'una forma mínimament saludable.\n1- portant productes no peribles com: arròs, pasta, llegums (cigrons, llenties i mongetes), caldos, oli, sal i llaunes en conserva (sardines, tonyina, fabada...).\n2- portant productes frescos: verdures, fruita i patates\n3- portant làctics (llet i iougurs) + ous\n4- portant pà\nDe moment, començarem amb una prova pilot deixant que cadascú porti la quantiat que li vagi bé. Anirem perfilant-ho a mesura que anem aconseguint la col·laboració i involucració d'establiments del barri, amb l'ajuda de tot@s.\nDe moment, us demanem que les persones que hi volgueu col·laborar, us apunteu a l'activitat i ens digueu què portareu, a la part inferior de l'activitat. Nosaltres ho anirem anotant per a portar el control de forma que poguem abastir les necessitats de les 50 persones que s'aplegaran cada dilluns.\nRecodem que si hi ha persones dins BAC que estan interessades en rebre el lot setmanal, ens ho fagin saber a través d'un missatge privat, per incloure-les a la llista.\nMoltes gràcies a tot@s per la vostra col·laboració en aquesta activitat solidària que confiem ajudarà a tirar endavant, rebent aliments i calidesa per la nostra part, a desenes de famílies de la nostra ciutat.


Conferència d'Àdám Kósa\nEl president de l'intergrup de discapacitats del Parlament Europeu, l'hongarès Àdám Kósa, pronunciarà una conferència divendres que ve a la sala d'actes de l'ONCE a Palma. Hi seran presents els directius de l'Organització de discapacitats de les Balears. Abans, s'entrevistarà amb els responsables polítics amb competències sobre discapacitació, per tal d'intentar cercar solucions als problemes de finançament.\nPer cert, que la conferència de Kósa tindrà un caire molt especial, ja que és sord i, per tant, no pot parlar. S'expressarà en llenguatge internacional de signes. Un expert la traduirà al llenguatge espanyol de signes i d'aquí se'n farà la traducció oral. La presència de l'eurodiputat s'ha aconseguit gràcies a les gestions de Rosa Estaràs.\nEn el mateix avió\nEl president del Govern, José Ramón Bauzá, i l'eurodiputada Estaràs partiren ahir en el mateix avió cap a Brussel·les, l'Spanair de les set del matí amb destinació a Barcelona i, des d'allà, a Bèlgica. Bauzá anava a la reunió de Barroso amb els presidents autonòmics i Rosa té avui una intervenció al Parlament. Parlaren de qüestions importants? És una incògnita.\nSalom i la serra de Tramuntana\nLa presidenta del Consell, Maria Salom, anà ahir al Real Sitio de San Ildefonso (Segòvia) per reunir-se amb alts responsables de la Unesco i de l'Estat, que tenen al seu càrrec un conjunt de béns declarats Patrimoni de la Humanitat. Salom assumeix la protecció de la serra de Tramuntana.\nCada vegada hi ha més expedients als hospitals i centres de salut de Mallorca amb la inscripció ID (Identitat Desconeguda). Es tracta d'immigrans sense papers i el metge no té clar qui són ni el seu historial mèdic.


2014. Microsistemes per a la detecció ràpida, fiable i rendible de microalgues tòxiques in situ i a temps reals (seasening). Agència Catalana de Seguretat Alimentària\nL’objectiu general del projecte és desenvolupar dispositius per a la detecció molecular, la identificació qualitativa i la quantificació de diferents espècies de microalgues tòxiques (gèneres Karlodinium, Ostreopsis, Gambierdiscus). Aquestes microalgues produeixen toxines tòxiques que afecten als peixos, crustacis i mol·luscs, però també indirectament a les persones que els consumeixin.\nEls dispositius han de facilitar una gestió òptima de la pesca, l’aqüicultura i la protecció de la salut, a més d’ aprofundir en el coneixement de l’ecosistema marí. També han de ser fiables, de fàcil maneig i capaços de fer múltiples anàlisis de manera ràpida i econòmica.\nEntitats participants: Universitat Rovira i Virgili (URV) i Institut de Recerca i Tecnologia Agroalimentària (IRTA)\nInvestigadors principals: Ioanis Katakis ( URV) i Margarita Fernández Tejedor (IRTA)


Última modificació: 02/11/2020 | Font: AlumniSAUJI\nEl Servei d’Esports de l'UJI està a disposició de tots els membres d'AlumniSAUJI Premium sempre que queden places vacants de l’alumnat qui té prioritat en l’ús de les instal·lacions com a complement de la seua formació acadèmica i personal. A més, el programa subvenciona activitats per pal·liar la falta de places vacants en alguns esports i d'aquesta manera donar prioritat als AlumniSAUJI Premium en la matrícula de les mateixes.\nTot seguit, et detallem les activitats esportives amb professorat AlumniSAUJI 2020/21, on tens prioritat a la matrícula i un preu més econòmic! Consulta a la seua pàgina web tota l'oferta de serveis i activitats i les taxes (PDF).\nACTIVITATS CONDICIONAMENT FÍSIC AlumniSAUJI-UJI\nGAC (glutis, abdominals, cames) dilluns de 19 a 20 h\nGrup 1: dilluns, de 19 a 20 h\nGrup 2: dijous, de 19 a 20 h\nGrup 1: dimarts, de 18 a 19 h\nGrup 2: dijous, de 19.30 a 20.30 h\nIoga divendres de 18.30 a 20 h\nTai xi xuan dimarts de 20.00 a 21.00 h\nACTIVITATS AQUÀTIQUES AlumniSAUJI-UJI\nGrup 1: dilluns, de 19.30 a 20.30 h\nGrup 1: dimarts, de 19.30 a 20.30 h\nGrup 2: dimecres, de 19.30 a 20.30 h\nNatació per a la salut dilluns, de 19.30 a 20.30 h\nACTIVITATS RAQUETES AlumniSAUJI-UJI\nPàdel Nivell 1 Del 12/04/21 al 12/05/21: dilluns i dimecres de 18.30 a 19.30 h\nPàdel Nivell 2 Del 22/02/21 al 31/03/21: dilluns i dimecres de 19.30 a 20.30 h\nPàdel Nivell 3 Del 18/01/21 al 17/02/21: dilluns i dimecres de 18.30 a 19.30 h\nPàdel Nivell 4 Del 13/04/21 al 13/05/21: dimarts i dijous de 19.30 a 20.30 h\nDel 23/11/20 al 23/12/20: dilluns i dimecres de 18.30 a 19.30 h\nLa preinscripció es fa els mesos de juliol i agost, però no dóna dret a cap plaça, sinó que s'ha de confirmar la preinscripció a principi de setembre, segons les dates que el Servei d'Esports establirà per a cada col·lectiu i tipus d'activitat. Si en acabant este període de confirmació de preinscripcions sobren places, es podrà accedir a aquestes vacants sense necessitat de preinscipció durant tot el període de l'activitat. Caldrà renovar les activitats al segon semestre (a partir de gener) i en eixe moment també es podrà accedir novament a les vacants.\nHi ha dos tipus d'activitats, les AlumniSAUJI-UJI i les UJI. Els membres d'AlumniSAUJI Premium tenen preferència en la matrícula i preu més econòmic en les primeres. En la resta d'activitats, la inscripció es farà a les places vacants que deixe l'estudiantat i personal de l'UJI, també amb un preu inferior en la matrícula que les persones sense cap vinculació amb la Universitat. A més a més, hi ha descomptes per a Premium de fins un 35% en altres activitats que organitza el SE com cursos, tallers o congressos i també les activitats per a xiquest i xiquetes.\nLes activitats d'ús lliure tindran inscripció directa durant tot el curs. Per exemple: ús lliure de la piscina coberta o de les pistes.\nMés informació: www.uji.es/serveis/se


L'Executiu va consultar sense èxit el TSJC sobre l'aval a mesures anticovid - Regió7 :: El Diari de la Catalunya Central\nL'Executiu va consultar sense èxit el TSJC sobre l'aval a mesures anticovid\nDijous es van reunir tres càrrecs del Govern amb el president de la sala contenciosa del tribunal\nefe. barcelona 04.05.2021 | 22:25\nL'Executiu va consultar sense èxit el TSJC sobre l'aval a mesures anticovid Regió7\nTres càrrecs del Govern es van reunir amb el president de la sala contenciosa del Tribunal Superior de Justícia de Catalunya (TSJC), Javier Aguayo, per consultar-li, sense èxit, sobre el recorregut legal de les restriccions per frenar el coronavirus una vegada decaigui l'estat d'alarma.\nSegons van informar fonts properes a la reunió, que va tenir lloc dijous de la setmana passada a la mateixa seu del TSJC, els representants del Govern van intentar sondejar el magistrat en relació amb les mesures que està estudiant el Consell Executiu i que en la majoria de casos, sense la cobertura de l'estat d'alarma, requeriran l'aval judicial.\nQuim Torra, a un pas de judici en la seva segona causa pel cas dels llaços.\nEl Govern confirma que el confinament nocturn i perimetral cauran el 9 de maig.\nLa mateixa portaveu del Govern català, Meritxell Budó, va assegurar dilluns que els serveis jurídics de la Generalitat han estat en contacte amb el TSJC en relació amb les mesures anticovid que s'implantaran a partir del proper 9 de maig, per garantir que no hi hagi «desacords» a l'hora d'aplicar-lo.


La Sara, a punt de parir i sense aigua a casa, davant la passivitat de l’Ajuntament de Vilafamés - Aliança contra la Pobresa Energètica\nL’alcalde, malgrat disposar d’eines per facilitar la instal·lació d’un comptador, posa obstacles per trobar una solució i garantir el seu dret humà a l’aigua\nLa família, que porta gairebé un any sense aigua, ocupa un pis públic, però està en vies de regularitzar la seva situació\nBarcelona, 18 de maig de 2021\nFa exactament un mes, la Sara, veïna de Vilafamés (Castelló), es va posar en contacte amb l’Aliança contra la Pobresa Energètica (APE) perquè es trobava en una situació desesperada. Porta gairebé un any vivint sense subministrament d’aigua a casa, una situació ja de per si dramàtica, a la que se li suma el fet que està embarassada de 8 mesos i a punt de sortir de comptes.\nLa Sara es troba en situació d’ocupació en precari en un habitatge de protecció oficial de l’EVHA (l’empresa pública d’habitatge del País Valencià), que pertanyia a la família i estava a punt de ser pagat del tot. Ara, ella està negociant amb l’entitat per tal de regularitzar la seva situació. La família, que es troba en situació de vulnerabilitat, ha recopilat tota la documentació necessària per donar d’alta el subministrament d’aigua, però l’únic que li falta és aportar el títol habilitant de l’habitatge. Davant d’aquesta situació, ha demanat ajuda a l’Ajuntament de Vilafamés perquè, només amb l’autorització de l’alcalde, la Sara podria tenir aigua avui mateix. La setmana abans de contactar amb l’APE, ella i la seva parella es van reunir amb el mateix alcalde, Abel Ibáñez (PSPV), per traslladar-li la seva situació desesperada i un mes després incomprensiblement encara no els ha ofert cap solució.\nEl cas de la Sara malauradament és molt comú i sorprèn la ineficàcia de l’alcaldia quan des de fa anys hi ha solucions i alternatives sobre la taula. Precisament, el 2018, per tal de donar resposta a situacions com les de la Sara, l’Àrea Metropolitana de Barcelona va establir un procediment específic, al Decret 2018/184 per aquests casos, que permet la instal·lació de comptadors socials en llars en situació d’ocupació sense títol habilitant, fet que demostra que, des d’un punt de vista jurídic, això és possible. Altres municipis de fora de l’AMB també han facilitat la contractació i instal·lació de comptadors provisionals d’aigua sota el mateix criteri i complint els mateixos requisits. Alguns exemples de l’aplicació d’aquest mecanisme de garantia de drets són Mataró, Blanes, Maçanet de la Selva, Malgrat de Mar, Palafolls, Tàrrega o el Vendrell, entre d’altres.\nCal recordar que l’aigua és un dret humà, reconegut a través de la Resolució 64/292, text a partir del qual l’Assemblea de Nacions Unides va reconèixer explícitament el 28 de juliol de 2010 el Dret Humà a l’Aigua i el Sanejament (DHAS), reafirmant que l’accés a aigua potable neta i el sanejament són essencials per a la realització de tota la resta de drets humans. La situació de pandèmia mundial on l’aigua s’ha tornat encara més imprescindible no fa més que reforçar l’imperatiu de garantir l’accés a aquest dret humà a tothom, sigui quina sigui la seva condició.\nDes de l’APE portem un mes intentant posar-nos en contacte amb l’Ajuntament per tal de traslladar-li tota aquesta informació a través de correu electrònic i de repetides trucades, però no hem rebut cap tipus de resposta. La Sara surt de comptes aquesta setmana i no ens quedarem de braços plegats sabent que el seu cas té solució. Si hi hagués voluntat política, la Sara podria tenir aigua avui mateix.\nPer tot això, exigim que de manera urgent l’alcalde de Vilafamés doni la seva autorització perquè la Sara pugui tenir accés a un comptador d’aigua i la seva criatura pugui néixer i iniciar la seva criança en condicions de salut i dignitat.


ï»¿ 'Tú no matarás', la nova novel·la de Julia Navarro L'illa dels llibres -\nInici Notícies Actualitat ‘Tú no matarás’, la nova novel·la de Julia Navarro\nL’escriptora publicarà el 25 d’octubre a Plaza&Janés la nova obra on l’amor pels llibres i la literatura és el motor de molts dels seus personatges.\nDesprés de la publicació de ‘Historia de un canalla’ l’escriptora Julia Navarro presentarà el 25 d’octubre una nova novel·la amb el títol de ‘Tu no matarás’, segons ha destacat en un comunicat l’editorial Plaza&Janés.\nLa novel·la es publicarà en castellà i en català i es distribuirà també a l’Amèrica Llatina i als Estats Units en format paper, ebook i audiollibre.\n’Tu no mataràs’ recorda a les novel·les ‘Dime quien soy’ i ‘Dispara yo ya estoy muerto’ i és, en paraules de Julia Navarro, “una novel·la de perdedors on parlo de la culpa, la venjança i el pes de la consciència, que condicionen les nostres decisions. És, així mateix, un homenatge als editors, a les llibreries i, en definitiva, al lector que tots portem dins”.\nSobre l’argument de la novel·la, narra l’amistat entre Fernando, jove editor fill d’un republicà represaliat, Catalina i Eulogio, que decideixen fugir d’una Espanya en plena Guerra Civil. Durant el seu exili recorreran escenaris com l’Alexandria de la Segona Guerra Mundial, el París ocupat, Lisboa, Praga, Boston o Santiago de Xile.\nLa novel·la, es divideix en tres llibres i cadascun d’ells té lloc en un escenari principal: Madrid, Alexandria i París. L’amor pels llibres i la literatura és el motor de molts dels seus personatges.\nArticle anteriorCare Santos torna amb ‘Tot el bé i el mal’\nArticle següentMovistar + estrena ‘Castle Rock’, la sèrie que recull l’univers literari de Stephen King


CIDOB - Invitació a participar en els focus groups del projecte FACTS\nORGANITZAT PER: CIDOB en el marc del projecte FACTS\nEl projecte FACTS té com a objectiu identificar els rumors, les narratives i les notícies falses que circulen sobre la Unió Europea i com aquests poden afectar la construcció de la idea de ciutadania europea. Així mateix, pretén contrastar la solidesa de la narrativa tradicional que evoca la pau i la prosperitat com a principal assoliment de la UE.\nEl projecte compararà les perspectives dels ciutadans en diferents estats membres. Hi ha divergències? Si és així, són geogràfiques? De gènere? És l’edat un factor clau en la posició respecte la UE? Quin és l’origen de la informació que ens ha arribat sobre la UE? Què fa que els ciutadans estiguin més inclinats a creure en rumors o notícies falses? Hi ha tendències comunes en totes aquestes narratives sobre la UE?\nPer donar resposta a aquestes i altres qüestions, el projecte FACTS organitzarà, entre d’altres activitats, una sèrie de focus groups a cinc estats membres de la UE (Espanya, Itàlia, Grècia, Polònia i Alemanya). Així mateix, al final del projecte, participants seleccionats dels diferents focus groups seran convidats a assistir a la conferència final del projecte, a Berlín o Brussel·les, per debatre els principals resultats amb parlamentaris europeus i nacionals.\nEl CIDOB (Barcelona Centre for International Affairs), coordinador d’aquest projecte cofinançat per la Unió Europea a través del programa Europe for Citizens i del qual formen part sis centres de recerca europeus, necessita comptar amb la participació de ciutadans residents a Catalunya en els dos focus groups que es duran a terme a la seva seu de Barcelona el dia 8 de juliol, de 10 a 13 hores, i el dia 12 de juliol, de 17 a 20 hores.\nEls focus groups\nEls dos focus groups, de tres hores de durada cadascun, estaran formats per un màxim de 30 persones i s’estructuraran en tres blocs: benvinguda i presentació de la sessió; reflexió conjunta entre els participants i els investigadors del CIDOB vinculats al projecte sobre les narratives al voltant de la Unió Europea, les expectatives dipositades en les institucions europees, o el nivell de consciència de la presència de campanyes de desinformació que puguin afectar la ciutadania, entre d’altres qüestions; i conclusions de la sessió.\nLa participació dels voluntaris en aquests focus groups és vital per a l’èxit d’aquest projecte de recerca i no se’n deriva cap benefici comercial de la mateixa. Cada participant rebrà una petita compensació econòmica per la seva col·laboració, a la qual pot renunciar si així ho desitja.\nLa participació en els focus groups és voluntària i confidencial, segons estableix el Reglament General de Dades de la UE (GDPR). Les dades es recolliran i analitzaran de manera segura i garantit l’anonimat. Els participants podran retirar-se en qualsevol moment si així ho desitgen.\nPer tal de participar en un dels dos focus groups que tindran lloc al CIDOB el dia 8 de juliol, de 10 a 13 hores, i el dia 12 de juliol, de 17 a 20 hores, cal descarregar el formulari disponible en aquesta pàgina i reenviar-lo, degudament emplenat, a hsanchez@cidob.org abans del proper 1 de juliol.\nUn cop avaluada cada candidatura, es confirmarà l’assistència als participants seleccionats.\nTelèfon: 93 302 64 95\nInvitació a participar en els focus groups del projecte FACTS - 427,9 kB\nInvitació a participar en els focus groups del projecte FACTS ACTIVITAT REALITZADA


Informació legal - 9dotze\nEl lloc web i el domini 9dotze.com corresponen a Salvador Dalmau Granell (en endavant Salvador Dalmau), amb CIF 35046960C i domicili al carrer Canal, 25, 1r, 2a, de Banyoles (CP 17820), Girona, Espanya.\nEls continguts d’aquest lloc, incloent-hi els textos, imatges i dissenys, pertanyen a Salvador Dalmau, o a tercers que n’han autoritzat el seu ús. Salvador Dalmau presenta aquests continguts amb finalitats d’informació de les seves creacions i publicitat. Salvador Dalmau n’autoritza la utilització exclusivament amb aquestes finalitats. En qualsevol cas, la utilització d’aquests dissenys, imatges o textos haurà de citar expressament la seva pertinença a Salvador Dalmau, que es reserva el dret a iniciar les accions legals oportunes per reparar els danys i perjudicis causats per qualsevol acte que vulneri els seus drets de propietat intel·lectual o industrial.\nNo s’autoritzen presentacions dels continguts d’aquest lloc en una finestra aliena a 9dotze.com(framing).\nTot i que Salvador Dalmau actua amb el màxim de diligència possible, es pot donar el cas que alguna dada o informació no estigui del tot actualitzada en el moment que l’usuari del lloc web el consulti. Per això Salvador Dalmau manifesta que les referències dels productes i serveis que es presenten en el seu lloc web tenen una funció orientativa i no obliguen a Salvador Dalmau fins a la contractació expressa d’una comanda.\nSalvador Dalmau es reserva el dret a modificar unilateralment, en qualsevol moment i sense avís previ, la presentació, configuració i continguts del web.\nSalvador Dalmau no serà responsable de la informació que es pugui obtenir a través d’enllaços inclosos en el lloc.\n© 2017 Estudi 9dotze. // Informació legal • Política de privacitat • Política de cookies


Aprovades les preguntes per a la multiconsulta ciutadana – elcomunista.net\nAprovades les preguntes per a la multiconsulta ciutadana\nPosted on octubre 26, 2018 by el comunista in CATALÁ, EL COMUNISTA // 0 Comments\nLes preguntes de la multiconsulta han tornat a ser votades, i aquest cop aprovades, en Plenari municipal, després que al mes d’abril la majoria dels grups municipals les rebutgessin i, com a conseqüència, impedissin la celebració de la votació. Ara caldrà esperar que passin les eleccions municipals.\nAlguns dels particulars que van donar la seva signatura a les iniciatives van interposar un recurs administratiu que el Plenari ha estimat en la nova votació durant la sessió ordinària de l’octubre. Aquesta votació favorable ha arribat després d’un informe de serveis jurídics que declarava la votació no vàlida, ja que el Reglament de participació ciutadana vigent estableix que el Plenari no pot votar contràriament si les signatures estan ben recollides, si el contingut de la pregunta s’ajusta a la llei i si és de competència municipal.\nL’aprovació, per tant, implica l’acceptació d’aquest recurs administratiu i, per tant, la celebració de la multiconsulta, que s’haurà de dur a terme l’any 2019, després de les eleccions municipals.\nDurant una setmana totes les persones més grans de 16 anysempadronades a la ciutat podran votar les dues iniciatives ciutadanes que l’any passat van aconseguir recollir les signatures necessàries, un mínim de 15.000.\nLa primera és una proposta per recuperar la gestió pública de l’aigua a la ciutat, que actualment gestiona l’empresa Agbar. La segona pretén canviar el nom de la plaça d’Antonio López, empresari espanyol que ostentava el títol de marquès de Comillas i feia negoci com a banquer i traficant d’esclaus, pel d’Idrissa Diallo, el migrant guineà que va morir dins dels murs del CIE de la Zona Franca l’any 2012.\nAbans de les votacions, tal com estipula el reglament de participació, tindrà lloc un període de debat públic per informar la ciutadania i contrastar posicions sobre els temes objecte de la consulta. Per donar resposta a aquest requeriment, l’Ajuntament de Barcelona reservarà espais públics i equipaments al conjunt de la ciutat per poder realitzar actes de campanya i de debat.\nA més, la multiconsulta preveurà la diversitat ja que s’organitzarà tenint en consideració les diferents cultures i idiomes que conviuen a la ciutat.\nEl Reglament de participació ciutadana i la democràcia directa\nL’octubre del 2017 el Plenari va aprovar el nou Reglament de participació ciutadana de Barcelona, per dotar la ciutadania d’eines de decisió políticamitjançant diferents canals, entre els quals hi ha les consultes ciutadanes. Amb aquestes consultes podran votar les persones de més de 16 anys empadronades a Barcelona, aproximadament 1,4 milions d’habitants.\nLes consultes podran provenir d’iniciativa municipal o ciutadana. Si es tracta d’una proposta dels grups municipals cal una majoria de dos terços; si és per iniciativa ciutadana, només la majoria simple. Solament es podrà denegar si és contrària a l’ordenament jurídic.


Gabriel Rufián insta ERC a sortir a guanyar als municipis\nLa candidata a l’alcaldia de Viladecans dels republicans Bàrbara Lligadas posa en valor la reforma de l’Hospital i el futur institut-escola com a compromisos del partit amb la ciutat\nEl portaveu adjunt del grup republicà al Congrés dels Diputats, Gabriel Rufián, va instar ERC a sortir a guanyar als municipis aquest 26 de maig en un acte celebrat a Viladecans amb notable èxit d’assistència. Davant prop de 300 veïns i acompanyat per l’alcaldable Bàrbara Lligadas, Rufián va assegurar que “nosaltres no tenim televisions, ràdios ni periodistes a sou, només tenim la gent, les places i els carrers on s’està guanyant aquest país centímetre a centímetre, dia a dia, elecció rere elecció. No hem d’acceptar el marc mental de la derrota i dels retrets entre nosaltres perquè estem comprant el marc mental a l’adversari. Sortim a guanyar també als municipis!.”\nEl diputat va afegir que “hem de ser més i interpel·lar al catalanisme socialista, bona gent, veïns, familiars, amics que voten a un partit com el PSC i que tenen tanta vergonya com nosaltres de Josep Borrell o tanta ràbia com nosaltres de veure Iceta fent-se selfies amb l’Albiol en manifestacions de Societat Civil Catalana. Forma part de la nostra responsabilitat interpel·lar aquesta gent perquè sinó li estem regalant al Frente Nacional Naranja, agradi més o agradi menys, i això o ho fa ERC o no es farà.”.\nRufián també es va fer seves unes paraules de Joan Tardà: “la gent no menja pàtria, ni banderes. Per molts de nosaltres la pàtria real és la gent, els precaris, la gent desnonada, els estudiants, les pensionistes que no arriben a final de mes, la gent que agafa Rodalies cada dia, les assassinades i maltractades a casa seva, la gent que porta 80 anys esperant dignificar la memòria de 120.000 persones en cunetes. Aquesta és la nostra pàtria”. I va afegir, “nos da igual la bandera que tengas en el balcón, si eres antifascista eres de los nuestros.”.\nSituació a Viladecans\nPer la seva banda, la portaveu del grup municipal a l’Ajuntament de Viladecans Bàrbara Lligadas va assegurar que “a ERC estem cansats que ens diguin que només governem pensant en els independentistes, això és absolutament fals, perquè nosaltres tenim en compte els drets fonamentals, com la salut. Per això tindrem per fi l’ampliació de l’Hospital de Viladecans. Va haver d’arribar un conseller d’ERC, l’Antoni Comín actualment a l’exili, per dir prou a un hospital amb quatre persones per habitació.”\nEn el mateix sentit, va recordar el compromís del conseller d’Educació, Josep Bargalló, amb la construcció d’un nou institut-escola a la ciutat: “aquí a Viladecans des de l’Ajuntament s’ha jugat molt amb el model educatiu, amb la planificació del mapa educatiu per especular amb la creació de nous barris i això ho saben molt bé la gent de l’Escola Mediterrània. Han passat anys i anys reclamant un futur i, finalment, ha estat un conseller republicà el que s’hi ha compromès.”\nLligadas també va explicar la campanya #FemBarri i #FemCiutat que estan promovent els republicans per conèixer les necessitats dels veïns i consolidar el model de ciutat d’ERC per Viladecans “que es basa a arreglar allò que ja tenim i en no continuar creixent indefinidament, en no basar la nostra economia en les grans corporacions sinó en aquell petit comerciant que cada dia li costa aixecar la persiana.”\nLa portaveu d’ERC també va reclamar als socis de govern (PSC+ICV) actuacions durant els quatre anys del mandat municipal ja que, com va dir, “no ens podem permetre que ara a cinc mesos de les municipals tinguem tots els carrers aixecats de Viladecans quan, a més a més, hi ha carrers que estaven pressupostats de fa tres anys i han esperat a últim moment per fer les obres.”


JFamadas – Pla Tècnic de les finques d’Albet i Noya S.L.\nHome » Ordenació forestal » Pla Tècnic de les finques d’Albet i Noya S.L.\nPla Tècnic de les finques d’Albet i Noya S.L.\nRedacció del Pla Tècnic de les finques d’Albet i Noya S.L.\nActualment, el Gabinet Forestal de J.FAMADAS, SLU es troba immers en la redacció del Pla Tècnic de Gestió i Millora Forestal de les finques properes a l’empresa de vins ecològics d’Albet i Noya S.L.\nEs tracta dels fragments de bosc que envolten els cultius de vinya de la finca, majoritàriament poblats de pi blanc en diferents classes d’edat i, que en algunes zones, ocupen antics camps de cultiu on encara es possible veure l’aterrassament de les parcel·les.\nL’extensió total de la finca és de 114ha, de les quals 45ha són forestals.


Dia Mundial de l’epilèpsia | Blog EAP Navàs-Balsareny\n← L’AIFiCC reivindica el reconeixement a la tasca de la infermeres d’AP\nActe en motiu del Dia mundial de la presa de consciència de l’abús i el maltractament envers les persones grans →\nL’objectiu d’aquesta jornada de conscienciació, que se celebra el 24 de maig, és donar a conèixer l’epilèpsia per lluitar contra la manca d’informació i desmuntar els falsos mites que envolten la malaltia. També pretén sensibilitzar la societat sobre les dificultats a les quals s’enfronten les persones que la pateixen per tal de combatre’n l’estigmatització.\nSegons l’Organització Mundial de la Salut, actualment hi ha uns 50 milions de persones epilèptiques arreu del món.\nL’epilèpsia és un trastorn del cervell en el qual grups de cèl·lules presenten excés de descàrregues elèctriques i transporten els senyals de forma sobrepassada.\nAquest trastorn s’associa a determinats símptomes que poden variar en funció del territori cerebral afectat: moviments amb espasmes, fenòmens sensorials, emocions o pèrdues de coneixement, períodes de confusió, fixació de la mirada, etc. Aquests símptomes els pot detectar tant la persona que els pateix com qualsevol altra que l’observi en el moment en què els pateix.\nL’epilèpsia pot aparèixer a qualsevol edat. Afecta tant infants com adults, però l’epilèpsia primària acostuma a iniciar-se a edats primerenques de la vida. En un nombre molt reduït de casos, aquells en què no es controla la freqüència de les crisis, i a causa dels seus efectes sobre el sistema nerviós central, pot tenir com a conseqüència una lesió cerebral permanent generadora d’invalidesa i de discapacitat greu.\nLa mortalitat està relacionada amb complicacions greus com l’estat epilèptic o amb l’aparició de crisis en situacions laborals o ambientals de risc, com el treball en bastides, la conducció de vehicles, etc.\nLes causes de l’epilèpsia varien amb l’edat. Algunes causes poden produir-se en una etapa determinada i després desaparèixer, i altres romandre durant tota la vida.\nL’herència: alguns tipus d’epilèpsia són hereditaris, però no tots.\nLes malformacions congènites hereditàries (arteriovenoses) o no hereditàries i presents en el naixement (per exposició a tòxics durant la gestació).\nL’anòxia cerebral o manca d’oxigen en el cervell en el moment del part a causa d’accident o malaltia cerebrovascular.\nEls tumors cerebrals.\nLes malalties infeccioses com la meningitis, l’encefalitis o abscessos cerebrals.\nLes malalties degeneratives del sistema nerviós central.\nEls trastorns metabòlics adquirits: nivells de glucosa o calci insuficients a la sang, excés de sodi a la sang, insuficiència renal crònica, etc.\nL’exposició a tòxics com el plom, el mercuri, el monòxid de carboni.\nLa simptomatologia és diversa segons l’àrea cerebral afectada:\n• espasmes o convulsions\n• experimentació de fenòmens sensorials\n• pèrdues de coneixement\n• períodes de confusió\n• fixació de la mirada\nCom heu d’actuar davant una persona amb un atac d’epilèpsia\nEl diagnòstic de la malaltia es fa en l’àmbit hospitalari especialitzat mitjançant l’anamnesi o exploració, l’entrevista clínica i l’electroencefalograma. L’exploració neurològica, les determinacions analítiques, la tomografia computada (TC) i la ressonància magnètica nuclear (RMN) ajuden a diagnosticar l’epilèpsia secundària.\nEl tractament de l’epilèpsia es fa, fonamentalment, amb fàrmacs i de manera ambulatòria. Existeix un ampli arsenal de medicaments antiepilèptics que cal utilitzar adequadament segons el tipus d’epilèpsia i el pacient. En alguns casos, és important conèixer el nivell de medicament a la sang per tal d’establir amb seguretat la dosi necessària.\nEl tractament pot ser retirat si no es produeixen crisis en un període de tres a cinc anys. Entre un 10 i un 20% dels pacients no responen al tractament i en aquests cal revalorar el diagnòstic i estudiar la possibilitat de tractament quirúrgic. Aproximadament, la meitat d’aquests pacients es podran beneficiar de la cirurgia. Finalment tindran indicació quirúrgica un 1,5% dels pacients catalogats definitivament com a resistents al tractament.\nLes línies d’investigació terapèutica estan establint si el trasplantament de cèl·lules productores de GABA (àcid gamma-aminobutíric), un neurotransmissor inhibidor, pot servir per controlar les crisis.\nLa prevenció es pot basar en el control dels desencadenants o de les causes que, en bona part de les ocasions, tenen a veure amb l’aparició de la crisi:\nEstrés físic (infeccions, cremades greus, cirurgia major, traumatisme greu).\nCal posar atenció a la capacitat de conducció i a l’ús d’armes.\nGuies de suport per a pacients. Consells per al maneig de l’epilèpsia\nAssociacions de persones malaltes\nGaleria | Aquesta entrada s'ha publicat en Adolescent, CatSalut, Consells de salut, Informació a la Ciutadania, Malalties, Salut i etiquetada amb dia mundial, epilèpsia. Afegiu a les adreces d'interès l'enllaç permanent.


Educabio: Estructura de cilis i flagels\nSoro 25 de gener de 2010 a les 0:30\nA més de l'axonema i les seves proteïnes associades es poden trobar tres compartiments en els cilis, sobretot en els cilis primaris. La membrana ciliar que, en els cilis primaris, conté nombrosos receptors i canals, consistent amb la funció sensorial. Un altre compartiment és la matriu, la fase fluida que ocupa l'interior ciliar. La matriu, a més d'ajudar a matenir l'estructura del flagel, també té proteïnes que transdueix la senyals generats a la membrana. Dos compartiments són la base i la part més distal del cili. A la base hi ha el cos basal i complexos proteics des dels quals parteixen i organitzen els microtúbuls de l'axonema. A la part distal es troba un entramat proteic complex on apareixen proteïnes associades als microtúbuls que estabilitzen els extrems menys.\nAnònim 12 de gener de 2011 a les 18:08\nEl flagel també s'estructura en 9 doblets i mig més un doblet al mig, al igual que el cili?\nSoro 13 de gener de 2011 a les 12:32\nL'estructura fonamental de cilis i flagels és l'axonema, que està constituit pels microtúbuls i les seues proteïnes associades, i que es correspon a l'estructura que hem definit, la diferència entre ells no és tant la seua estructura interna, si no que els cilis solen ser en una cèlula eucariota més nombrosos i de menor longitud (al voltant de 10 micrometres), mentre que els flagels hi ha menys ( un o dos), són més llargs (200 micrometres) i el tipus de moviment es ondulatori, relacionat generalment en la locomoció, cilis bategen de davant a enrere donant moviment a la cèl·lula o al fluid on es troba.\nAnònim 16 de gener de 2011 a les 16:01\nel cilis i els flagels, serveixen per generar energia?\nSoro 16 de gener de 2011 a les 21:17\nCilis i flagels no serveixen per generar energia, algunes proteínes que els constituiexen tenen activitat ATP-àsica, i gràcies a aquesta es produeix el moviment, així les bases dels braços de dineina s'uneixen al túbuls A, i els caps motors interaccionen en els túbuls B dels doblets adjacents.\nAixí el lliscament d'un doblet sobre l'altre fa que es doblen, el que constitueix la base del moviment de bateg de cilis i flagels.\nAnònim 11 d’abril de 2011 a les 18:34\nperque s'utilitzen triplets ? és per donar mes rigidesa en el moviment?\nKarla12 17 de maig de 2013 a les 18:08\nQuina diferencia hi ha entre cilis, flagels i pseudopodis?\nAnònim 12 d’abril de 2015 a les 14:06\nQuina diferencia hi ha entre cilis i flagels parlant sobre l'arrel, el corpuscle basal proximal i distal, la zona de transició i la tija?\nAnònim 13 de desembre de 2015 a les 11:21


A TOTS MOLTES GRÀCIES!!! | AMPA de l'Escola Nostra Senyora de Lurdes\n← NOVA EXTRAESCOLAR ANGLÈS\nDóna sang, dóna medul·la, dóna vida! 2016 →\nEl BAR SOLIDARI i la GRAN XOCOLATADA que vam organitzar, coincidint amb la Jornada de Portes Obertes de l’escola el passat 20 de febrer de 2016, van ser tot un èxit de col·laboracions, participació i recapte de diners que destinarem íntegrament al nostre programa solidari Apadrina Lurdes.\nVam recaptar 2.522,68€, doblant la xifra aconseguida l’any passat. A aquesta xifra li hem de sumar 103€ recollits en el MERCAT SOLIDARI, que també aniran a omplir la bossa d’Apadrina Lurdes.\nAgraïm a l’escola tot el seu suport i col·laboració, sense els quals no seria possible portar a terme aquest tipus d’event. Moltes gràcies a totes les mares i pares que ens han ajudat en la preparació i execució de la jornada, regalant-nos productes, oferint-nos les seves idees o el seu temps. Totes les ajudes han estat molt valuoses. Agraïm també tota la seva energia i implicació a les mares de la comissió solidària.\nMoltes gràcies a F. Roca per col·laborar en la nostra jornada solidària oferint-nos la gran xocolatada amb coca, amb el servei inclòs. Quin luxe tenir-los amb nosaltres!\nI moltíssimes gràcies a vosaltres, famílies de Lurdes, per participar i donar sentit a la nostra feina solidària.\nA tots, moltes gràcies,\nComissió Solidària AMPA Lurdes


EMBLANQUIMENT + SIMULACIÓ 3D GRATIS - MIM Espai Dental\n06 Sep EMBLANQUIMENT + SIMULACIÓ 3D GRATIS\nPosted at 08:21h in Sin categorizar\tby\tMarina Herrero 0 Comments\nSetembre es considera per a moltes persones com el mes dels nous començaments o, dit d’una altra manera, l’oportunitat perfecte per iniciar allò que ens il·lusiona. A Mim volem ajudar-te a fer que comencis aquesta nova etapa amb la il·lusió de tenir un somriure més bonic.\nÉs per això que durant el mes de SETEMBRE oferim una\nSi comences el teu tractament d’ortodòncia invisible durant el mes de setembre t’obsequiarem amb:\nUna simulació en 3D del teu nou somriure\nUN EMBLANQUIMENT DENTAL\nSIMULACIÓ 3D DEL TEU NOU SOMRIURE\nAmb el nostre escàner iTero podrem veure l’estat actual del teu somriure i realitzar una simulació en 3D del resultat final.\nMolts dels nostres pacients ens diuen que aquest procés de veure com quedarà el seu somriure els motiva i anima a seguir el tractament. Els resultats són espectaculars.\nUNES DENTS MÉS BLANQUES\nAmb el nostre kit d’emblanquiment podràs tenir unes dents blanques i perfectes.\nÉs molt eficaç i senzill d’utilitzar. L’equip MIM t’ensenyarà com realitzar el procés i tu ho podràs fer còmodament des de casa.\nAprofita setembre i\nDONA-LI VIDA AL TEU SOMRIURE\nReserva la teva 1ª VISITA GRATUÏTA a Mim Espai Dental.\nEn el moment d’iniciar el teu tractament diga’ns que vols gaudir d’aquesta promoció dient al nostre equip el codi «SETEMBRE«.\nGaudeix de la simulació 3D i de l’emblanquiment. El teu nou somriure està més aprop 🙂\nMim és +, Mim és experiència\n© 2021 Tots els drets reservats – Avís legal i política de privacitat – Política de cookies


EL MALSON DEL DIVORCI D’ADELE, DE 280 MILIONS DE DÒLARS, ESCLATA - CELEBRITAT\nEl malson del divorci d’Adele, de 280 milions de dòlars, esclata\nUn jutge ha donat una ordre de segellar documents en el divorci d’Adele amb l’ex-Simon Konecki, que té en joc 280 milions de dòlars, que New Idea pot revelar exclusivament.\nVeure: Adele confirma la data de llançament del nou àlbum a Wedding's Wedding\nLa superestrella de 31 anys, que va deixar el seu matrimoni a l'abril de l'any passat, es va presentar\nuna 'Estipulació i ordre de confidencialitat del descobriment', és a dir, els detalls romandran privats després que, segons els informes, hagin decidit no tenir un acord pre-nupcial.\nUna font explica a New Idea: 'Els divorcis de Hollywood poden arrossegar-se durant anys i esdevenir extremadament lletjos i públics. És clar que Adele i Simon no volen això per a la seva família i es comprometen a mantenir els detalls tan privats com sigui possible pel bé dels seus fill.\n'Estan intentant resoldre els seus problemes, de manera que no necessitaran intervenció judicial, cosa que els estalviarà temps i diners i farà el procés\nmolt menys estressant '.\nAbans de fer-la oficial, la relació de la parella havia estat perseguida pels rumors que vivien vides separades.\nAdele va sol·licitar el divorci el 12 de setembre i va demanar al jutjat que es compartís la custòdia conjunta amb el seu ex de 45 anys mentre tenien previst dividir la seva fortuna.\nAdele va deixar el seu matrimoni a l'abril de l'any passat.\nSegons els informes, ha donat a Simon una casa propera a la seva mansió de 13,8 milions de dòlars a Beverly Hills perquè pugui estar a prop d'ella i d'Angelo, de 7 anys, durant les visites als EUA.\nEn el moment de la seva separació, el representant de l’estrella va dir: “Adele i la seva parella s’han separat. Estan compromesos a criar el seu fill junts amb amor '.\nLa cantant va comptar amb el suport del seu cor per amics propers, inclosa l'actriu guanyadora de l'Oscar Jennifer Lawrence, amb la parella que feia festa a Nova York abans que les notícies del divorci fossin notícies a tot el món.\nSegons fonts, Adele, que des de llavors ha estat vinculada a l’artista britànica Skepta, ha treballat durament en el seu pròxim àlbum i publicarà nova música aquest any, amb detalls personals sobre el seu desafortunat matrimoni i la seva nova vida soltera.\nTambé ha sorprès els fans amb la seva transformació de Hollywood durant els darrers sis mesos, i ara sembla irreconocible després de deixar caure 44 kg i canviar el seu aspecte.\nAdele ha perdut 44 kg en els darrers sis mesos.\nUna persona privilegiada va dir a The Sun: “Definitivament, es prepara mentalment i físicament per promoure nova música. Sembla que passarà a finals d’aquest any.\n'Parla de l'any passat com un any molt difícil i, en el passat, ha dit que crear música nova és gairebé com una teràpia. Es nota que està preparada per compartir amb els seus seguidors '.\nPer obtenir més informació, recolliu el exemplar d’aquesta setmana de Nova idea, que ja està a la venda.\nEls escàndols reials més grans de tots els temps\nAquests són els escàndols més grans de tots els temps, inclosos l’afer del príncep Felip, els problemes de salut de la princesa Margarida, el divorci del príncep Carles i la princesa Diana, l’escàndol de Fergie per la succió dels dits dels peus, l’escàndol de les topless de Sophie of Wessex, les fotos de nus del príncep Harry i l’expulsió del príncep Andrew.\nEl mes passat, Channel Nine va anunciar el reinici de Celebrity Apprentice favorit de la realitat de TV el 2021 amb Lord Alan Sugar en substitució de Mark Bouris. I ara s’ha revelat la llista completa de concursants i entre els grans noms hi ha Michelle Bridges, Ross Noble i The Veronicas.\nBrad Pitt i Jennifer Aniston es van casar oficialment\nLa reacció SORPRESA d'Eugenie davant Meghan 'robant-li el tro'\nEl solter Kiki deixa poc a la imaginació en unes vacances luxoses\nHas estat cuinant cansalada tot aquest temps\nKylie Jenner revela el nom complet de Stormi\nAdele fa ostentació de la seva figura reduïda a l'Oscars afterparty\nReials en crisi: l’escàndol sacseja la monarquia!\nEls fans reaccionen a les impactants fotos de la reina Isabel


La Fosca de Palamós *** - Fires, festes, oci i llocs per visitar.\nLa Fosca o Sant Esteve de la Fosca es troba a la badia del mateix nom, al nord de Palamós. Es tracta de la platja més espectacular de Palamós per la bellesa del seu entorn natural, allunyat de les grans edificacions. La Fosca es troba just al darrere de la muntanya que forma el Cap Gros.\nA més de l’emblemàtica cala, el lloc ens permet apropar-nos al Castell de Sant Esteve, visible a l’esquerra de la platja, a pocs centenars de metres. Ens hi duu un camí de ronda, que ens permetrà obtenir una meravellosa panoràmica de la badia de la Fosca, i, si continuem caminant en la mateixa direcció arribarem a Cala Es Castell, tot passant per la preciosa Cala S’Alguer.\nPlatja de la Fosca de Palamós ***\nDestaca en aquesta ampla platja d’uns 500 metres de longitud per 40 metres d’amplada la gran roca negra semisumergida que es troba aproximadament a la seva ...\nCastell de Sant Esteve de Palamós ***\nEl castell de Sant Esteve de Mar és un castell situat dalt d'un penya-segat entre la platja de la Fosca i la cala de s'Alguer. Només se'n conserven ...\nCom arribar a La Fosca de Palamós *** ?


El pou, la neu i la bellesa | Bipolars.org\nEl pou, la neu i la bellesa\nAquests dies, durant unes hores, mitja Catalunya va quedar coberta per la neu. Des de casa meva es veia Collserola enfarinada com als betlems, tot semblava formar part d’un conte. La neu té una bellesa incomparable. És silenciosa quan cau com si al cel s’hagués trencat un coixí de plomes fredes, i brillant quan mira al sol. El primer que penses quan la veus, es que de cop qualsevol paisatge pot amagar-se sota un llençol blanc com quan estàs deprimit i no vols sortir del llit. Una vegada, al filòsof alemany Edmund Husserl li van preguntar que era el que unia a Europa, i en broma va contestar: “el que uneix a Europa no són els grecs ni els romans, és la visió de la neu”.\nDurant una de les meves depressions, en que els dies desgraciadament no canviaven mai, vaig llegir un llibre senzill que explicava la història d’un home que durant una nevada queia en un pou i al final moria mentre contemplava la bellesa de la neu. Però ara no estic segur, potser al final es salvava (vull dir que és millor que el llegeixis per saber què passava, el llibre és “La gran nevada” de Joan Carreras).\nEls bipolars, que coneixem el cel, quan estem depressius sentim que hem caigut en un pou. De dia veiem el cel a dalt com un cercle blau ple de records. De nit, quan tot és fosc, ens sentim millor dins d’aquella foscor a la que estem acostumats. I així passem els dies tancats entre aquelles parets rodones, patint de manera absurda i no sabem com sortir. No trobem l’escala. I quan algú treu el cap i ens parla des de dalt, les seves paraules ens arriben esmorteïdes, sense sentit, i no sabem que contestar, ens avergonyim d’estar en aquella situació, caiguts en un pou dins de nosaltres mateixos.\nÉs difícil dir que s’ha de fer quan algú es troba a dins del pou. En el meu cas jo intentava fer només allò que volia fer, i la gran majoria de vegades era no fer res. Una amiga sempre em repetia una frase que amb el temps l’he trobada molt adient: “pensa que tot passa”. I és així. Et creus que sempre estaràs al pou, però no. Un dia t’adonaràs que camines i a parles com abans de caure. Et tornaràs a sentir bé, i tornaràs a ser tu amb aquells problemes i amb aquelles alegries que sempre han sigut teves. És qüestió de temps. D’estimar-te com ningú et pot estimar.\nTornant al principi, al pou, la neu i la bellesa. Penso que s’ha d’aprendre a estimar la bellesa. La bellesa és qualsevol cosa que consideres important per a tu. La bellesa ets tu. A mi m’agrada llegir, i sóc capaç de passar-me hores estimant els llibres, però no ho has de fer si per a tu això no es bell. Simplement, troba la teva bellesa i et serà més fàcil sortir del pou la propera vegada. Si estimes i saps a quins ulls mirar, ho tens fàcil.


A l’hora del te, per Ferran d’Armengol - Diari La Veu\nA l’hora del te, per Ferran d’Armengol\nDiumenge, 13 de novembre de 2016 00:00h\nEls records del moment encara són clars, tot ha passat tan ràpid, les instruccions eren prou clares, us han ordenant d’arribar fins al pujol que domina el vostre cau, el Mirador del Compte, l’anomenen. No saps la raó d’aquell nom, no hi ha comptes en aquest indret, mai n’hi han hagut aquí, ni de passeig. En el teu imaginari personal, els que més s’hi assemblen són a la capital, farts, grassos, ben alimentats i ben beguts, amb les seves amants i el seu fals mercadejar de sentiments, en els jardins dels seus palaus, a l’hora del te. Saps com riuen, i el record del seu riure s’endinsa fins el moll dels ossos, el més intern de les oïdes, i retorna el raucar impertinent que et rossega el seny. Voldries estar dormint, tancar el ulls i saber que tot això és un somni, però el fred és tan real, la pluja, el fang, el fastigós i humit fang que es fica per qualsevol trau de la roba, per qualsevol forat del cos.


846.000 espectadors connecten amb "Crims" que fa el segon millor resultat de la història, un dilluns que TV3 lidera amb contundència\nTV3 va liderar l'audiència d'ahir, amb una quota del 18,5%, a 7,8 punts de la segona. Els set programes més vistos del dia van ser de TV3 i lideren la franja\n21/06/2022 - 11.27\nAhir, TV3 va tornar a ser la cadena més vista a Catalunya, amb una quota del 18,5%, a 7,8 punts de la segona. Els set espais més vistos del rànquing van ser de la cadena, amb el capítol d'estrena de "Crims", "La noia de Portbou: Evi", en primer lloc, amb una quota del 27,5% i 502.000 espectadors. El capítol de reemissió, "Castell 2a part", també se situa entre els més vistos, amb 260.000 espectadors i un 16,4% de quota. Tots dos lideren la franja.\nEl segon lloc va ser per al "TN vespre", que presenta Toni Cruanyes, amb 502.000 espectadors i un 27,7% de quota. El tercer va ser el "TN migdia", amb Xavi Coral i Raquel Sans, amb una quota del 29,8% i 460.000 espectadors. El va seguir el "Cuines", en què Gessamí Caramés va cuinar una coca de Sant Joan amb fruites, que va fer una quota del 26,5% i 378.000 espectadors.\nTambé van destacar en el rànquing, el "TN comarques", amb Núria Solé, amb 293.000 espectadors i un 23% de quota; el "Com si fos ahir", la sèrie de la sobretaula, amb 276.000 espectadors i un 20,9% de quota; i l'"Està passant", el programa d'humor del vespre que condueix Toni Soler, amb una quota del 16,6% i 237.000 espectadors.


Montse Pallarès - Sant Adrià de Besòs - 10/5/2011\n- I per protestar contra les retallades en la sanitat pública\nGaspar Llamazares va visitar ahir el municipi de Sant Adrià per protestar contra les retallades en sanitat i per donar suport a la candidatura d’ICV-EUiA a les properes municipals del 22 de maig. Acompanyat per Gregorio Belmonte, alcaldable d’ICV-EUiA, i pel número dos de la llista, Gregorio Camacho, Llamazares ha participat en la concentració contra les retallades en sanitat a la plaça de la Vila, per després fer una xerrada pública a l’Ateneu Adrianenc.\nEn aquesta xerrada, Llamazares ha proclamat la relació directa entre “crisis econòmica, model urbanístic i política local”, ja que aquesta crisi atempta contra els serveis públics i debilita el paper d’aquesta política local. El diputat per IU va senyalar que aquestes municipals tindran en el seus resultats un “missatge simbòlic”, i que si hi ha “un gir a l’esquerra, els mercats deduiran que hi ha resistència social i política” però que “si les coses es mantenen iguals o hi ha una involució cap a la dreta, serà un suport a les retallades”. El debat, va assegurar Llamazares, està en que la veu dels ajuntaments serveixi “als mercats o als ciutadans”, i que la sortida a aquesta crisi –econòmica, política i moral- no s’ha de fer amb retallades si no amb impuls públic. Així doncs, va qualificar aquesta campanya electoral com “fonamental dins del context de gir conservador que estem vivint” i que en els resultats es demostrarà “si tenim por o si tenim intenció de resistir”.\nGregorio Belmonte va afirmar que votar per ICV-EUiA és votar “en defensa de les polítiques públiques i de la qualitat dels serveis públics” i que el que proposen és un model “més obert, més social i més per a les persones”. L’alcaldable per ICV-EUiA va fer un repàs dels punts del programa referents a aquestes polítiques públiques, com la no privatització dels serveis d’orientació i reinserció (Promoció Econòmica), microcrèdits al cooperativisme, el manteniment de la gestió pública a l’escola bressol, o fer públics els cicles formatius que es fan al municipi. Tanmateix, Belmonte va senyalar que es necessita “una participació democràtica als pressupostos” on “la ciutadania ha de posar els criteris i les necessitats”.


L'Espanyol paga car fer el "pipioli" a les dues àrees\nLa falta de contundència fa que l'equip blanc-i-blau sigui dels menys golejadors i el més golejat\nWu Lei otracta de rematar una pilota, al partit davant l' Osasuna DAVID RAMOS/ GETTY\nBarcelona“No és tan un problema mental com de capacitat”. El discurs inequívoc de Pablo Machín després de caure davant l’Osasuna, que va recordar la cèlebre frase de Quique Sánchez Flores –“Potser no donem per més”– no permetia gaires interpretacions. L’equip va tocar fons. Feia temps que un entrenador no es dirigia públicament a la seva plantilla amb tanta contundència i claredat. El tècnic sorià té clar el diagnòstic, però també que no serà fàcil curar un malalt que sembla terminal. El vicepresident, Carlos García Pont, ha reconegut a Pericosonline que disposaran d'"uns 10 milions d'euros" per invertir en reforços en aquest mercat hiernal. "Quants jugadors i en quines posicions, és cosa de la direcció esportiva", ha afegit. Incorporant diversos –en plural– reforços hivernals potser no n’hi haurà prou: cal, també, reanimar el que ja hi ha a l’equip. L’Espanyol d’enguany està presentant moltes mancances, però segurament les més evidents són a les àrees, on li està faltant molta contundència a la Lliga.\nSi els blanc-i-blaus són, amb 28 gols en contra, l’equip que més encaixa del campionat, és degut, en bona mesura, a nombrosos desajustaments defensius, tant individuals com col·lectius. “No podem donar avantatge al rival perquè som molt justets. Si regalem, donem la imatge d’un Espanyol vulnerable. No és que ens facin els gols, és que els hi posem en safata. Així no es pot competir”, va assegurar l’entrenador blanc-i-blau. Resulta força complicat trobar algun defensa espanyolista que no hagi comès ja alguna errada flagrant. En pràcticament tots els partits de Lliga en què l’Espanyol ha encaixat algun gol (en 13 de les 15 jornades disputades fins ara), se’n pot trobar alguna. Els seus autors, a més, són diversos, des de Javi López a Bernardo, passant per Roca o Víctor Gómez. Quan fallen tantes individualitats s’evidencia que el problema és global. “Quan no és un és l’altre, són errors puntuals que hem d’assumir entre tots”, va anotar el tècnic, que ha comprovat com la seva defensa de tres centrals no és la cura a tots els mals de l’equip. "No valoraré les paraules de ningú. Estem en una situació bastant difícil i tots som culpables. Ara cal estar més units que mai. Aquesta és una plantilla molt compromesa i entre tots ho tirarem endavant", ha defensat Javi López l'endemà de la desfeta davant l'Osasuna.\nEntre els jugadors que han sortit més mal parats de moltes accions que han costat gols hi ha Calero i Naldo. El primer va regalar l’1-3 a Isak, de la Reial Societat, quan buscaven el 2-2. Contra el Celta no va imposar-se a Mina en la jugada de l’empat dels de Vigo (1-1) al temps afegit. Davant del Valladolid, un mal control sent l’últim home va obligar-lo a fer una falta per la qual va ser expulsat. Del possible 1-1 es va passar poc després al 0-2. Contra el Getafe va ser Mata qui li va guanyar la partida en el salt. No gaire més ben parat va sortir el brasiler dels partits contra el Sevilla, el Granada, l’Athletic o el València. Contra l’Osasuna es van succeir els errors defensius, en aquest cas de Pedrosa, Bernardo, Darder i Pipa. “Necessitem futbolistes de veritat que sàpiguen el que és estar a Primera Divisió. No podem anar amb pipiolis i donar avantatge als rivals. Falten homes que hagin viscut situacions fotudes”, va esclatar Machín, en unes declaracions en què renyava la seva plantilla com faria un pare amb un fill que, per no haver estudiat prou, ha suspès els primers trimestrals i pateix davant la possibilitat de no aprovar el curs.\nSense punteria en moments clau\nL’entrenador de Sòria, a més, va posar el focus en l’edat i la consegüent inexperiència d’alguns jugadors. “Tenim jugadors amb experiència en aquestes situacions però d'altres duen el 30 a la samarreta”, va dir. Entre els 15 jugadors de l’Espanyol amb més minuts a la Lliga, n’hi ha sis amb 30 anys o més, però sis més (Roca, Vargas, Pedrosa, Calero, Víctor Gómez i Campuzano) tenen menys de 24 anys. I, d’aquests, només Roca supera els 50 partits a la Lliga. D'altres, com el lateral dret o el punta, encara mantenen fitxa amb el filial. Juguen amb el primer equip per ajudar, però el guió del curs els està portant a assumir responsabilitats afegides.\nEn paral·lel al desencert que es viu darrere, també cal tenir en compte que no s'està millor en atac. Costa molt veure porteria en moments clau. Wu Lei, per exemple, va disposar de tres ocasions per establir l’1-1 contra el Granada, que va acabar guanyant 0-3. A Vigo, Pipa va fallar un mà a mà davant del porter que hauria significat el 0-2 en el minut 90. Quatre minuts després, el Celta va empatar. Diumenge, contra l’Osasuna, Pedrosa no va trobar porteria amb una rematada de cap quan ho tenia tot al seu favor per anotar el 2-0, ja que el porter no hi podia fer res. I aquests només en són alguns exemples. L’Espanyol perdona en excés, i els rivals ho castiguen amb duresa pispant-li punts. És el preu d’una elit en què, com va anotar Machín, l’estatus no garanteix la permanència a ningú. Et diguis com et diguis.\nRCD Espanyol Primera Divisió PABLO MACHIN Lliga Santander Osasuna


Concentracions a València i Alacant contra l'ERO en el Banc Sabadell - À Punt\nConcentracions a València i Alacant contra l'ERO en el Banc Sabadell\nL'ERO preveu despatxar 1.936 persones, 375 a la Comunitat Valenciana, on podrien tancar 79 oficines\nUna persona penja una pancarta en la façana del banc Sabadell a València / Efe\n28 de setembre 2021 - 06:30\nEls treballadors del Banc Sabadell es concentren aquest dimarts en 14 ciutats espanyoles, entre les quals València i Alacant, en contra de l'ERO que preveu despatxar 1.936 persones, 375 a la Comunitat Valenciana, on podrien tancar 79 oficines.\nEl 29 de setembre ho faran a Lleó i el 30 de setembre, a Vigo, Gijón, Sabadell i Palma. De cara a la setmana vinent, els sindicats han convocat una aturada parcial de 15 minuts el 4 d'octubre i una altra d'una hora el 5 d'octubre. També han fixat en el calendari dues jornades de vaga, els dies 6 i 8 de novembre.\nCita La representació sindical del Banc Sabadell ha fixat en el calendari dues jornades de vaga, els dies 6 i 8 de novembre de 2021 Cita\nPropostes actuals de l’entitat\nLa proposta actual de l'entitat contempla prejubilacions d'entre el 50% i el 55% del salarial anual per als empleats d'entre 56 i 62 anys que complisquen amb, almenys, 15 anys d'antiguitat.\nAixí mateix, el banc ofereix als treballadors de menys de 50 anys o que no complisquen amb l'antiguitat de 15 anys l'opció de deixar l'entitat amb una indemnització de 27 dies per any treballat, fins a un màxim de 18 mensualitats.


Messages - explorador perdut\n« el: Abril 05, 2018, 10:05:02 pm »\nEncara que hagi passat poc temps en aquesta talpera em sap greu que tanqui. Ha estat un plaer poder compartir-la amb tots vosaltres.\nPassaré per Google+ també, a veure si el rol en català segueix viu en algun racò de la xarxa\nEspero que els daus segueixin rodant i us siguin propicis!!\n« el: Juliol 24, 2017, 08:11:00 pm »\n« el: Juliol 10, 2017, 09:47:05 am »\nRol / Re:Equilibrar els combats, o no?\n« el: Maig 17, 2017, 11:05:16 pm »\nRol / Re:Dresden Files vs Torchbearer (Copa Gygax)\n« el: Maig 11, 2017, 05:38:53 pm »\nVoto per Dresden Files,\nsobretot perquè tinc ganes de provar-lo i perquè crec que en 20 sessions o més segur que es veuria si el sistema de creació de la ciutat abans de començar a jugar funciona, o no (és una cosa que em té encuriosit d'aquest joc).\nCita de: nyarla59 en Maig 09, 2017, 10:20:48 am\nJo m'esperava un joc de novel·la negra a l'actualitat amb fantasia (fantasia urbana), però té més de politiqueig que de novel·la negra.\nHome, això depèn del DJ i de com ho vulguin jugar els jugadors, no? Per altra banda a les novel·les son dos aspectes que van íntimament lligats. Tenen el to de novel·la negra però després es va descobrint tot el rerefons i com tot això pot desestabilitzar els equilibris polítics, no? (es nota que em vaig comprar el joc perquè m'havia empassat les novel·les abans )\nRol / Re:Etern Estiu vs Pathfinder (Copa Gygax)\n« el: Abril 27, 2017, 06:21:11 pm »\nTot i que no l'he provat si que l'he llegit i penso que és un joc que pot brillar en partides d'aquestes característiques (4-5 sessions) més que no pas en un one-shot o en una campanya. A més algun dia m'agradaria provar aquesta ambientació, té molt bona pinta.\nPer cert, un grup que proposi aquests dos jocs ha de ser un gran grup! com a mínim a nivell de provar diferents jocs!\nRol / Re:Castillo de Falkenstein vs Mutant year zero (Copa Gygax)\n« el: Abril 18, 2017, 06:44:11 pm »\nVoto per Mutant Year Zero!\nNo conec el castillo de Falkenstein, i potser és un gran joc, però pel que he pogut llegir de Mutant Year Zero m'agrada la idea i se que voldria provar-lo si en tingués la ocasió.\nRol / Re:experiments\n« el: Març 29, 2017, 08:14:52 pm »\nTrigaré una mica a poder tirar endavant aquest experiment (potser serà de cara a l'estiu), perquè ja teníem una altra partida emparaulada, però després de parlar-ho amb els jugadors hem decidit tirar-ho endavant de dues maneres:\nPer una banda farem una campanya d'Apocalypse World algun mileni, o dos, després dels fets ocorreguts durant la campanya de Dungeon Word\nFarem una altra campanya de Dungeon World ambientada tres o quatre mesos després dels fets en què van morir tots els pj's, però amb l'amenaça que ja s'havia iniciat totalment desbocada i mirant de trobar-hi solució\nLa idea serà anar intercalant episodis d'Apocalypse World i Dungeon World (de les sessions que siguin necessàries per cada episodi) per anar constuint paral·lelament el passat i el futur d'una mateixa història.\nA veure fins on ens porta tot plegat.\nCita de: Meriba en Març 26, 2017, 11:33:00 am\nJa ens explicaràs com va l'experiment!\nJa pots comptar-hi!!\nRol / Re:AD&D vs Rifts Savage World\n« el: Març 29, 2017, 08:04:50 pm »\nvot per Rifts Savage World. No perquè tingui res en contra d'AD&D, però acabo d'acabar de dirigir una campanya de fantasia clàssica que ha durat uns nou mesos, i si pogués triar, preferiria canviar d'aires,\nRol / Re:Toon vs Shadows of Esteren (Copa Gygax)\n« el: Març 23, 2017, 08:31:04 pm »\nDonant-li algunes voltes, crec que també em decantaré per Toon. Com a mínim sé que no he jugat mai a un joc com aquest!\nVot per Toon\n« el: Març 23, 2017, 08:29:33 pm »\nM'estàs animant a intentar-ho . Hi ha un parell de jugador que ja no hi eren en el moment d'aquesta conversa i no sé si la idea els hi semblaria atractiva, però cada vegada tinc més de ganes proposar-li a tot el grup.\nPuc preguntar amb quins jocs ho vas fer i què vas aprofitar de la campanya anterior?\n« el: Març 22, 2017, 10:39:25 pm »\nTinc molts dubtes !! Si fos un one-shot, ni m'ho plantejo: Toon. Si fos una campanya tampoc m'ho plantejo: Shadows of Esteren. No sé quina resposta donar\nRol / Re:Star Wars (FI, FD, ER) vs Etern Estiu (Copa Gygax)\n« el: Març 12, 2017, 08:09:58 pm »\nDoncs el funcionament bàsic no és complicat. Hi ha quatre característiques (coneixement, físic, combat i astucia) i quatre esferes (natura, imago, realitas i mnemore). Les característiques marquen quants daus tires i les esferes marquen quin tipus de dau, a partir d'aquí qualsevol resultat de 4 o superior és un èxit i qualsevol 1, 2 o 3 un fallo i s'ha de superar un valor que representa l'obstacle a superar. També hi ha especialitats que donen d8 i que només compten com a èxit.\nPenso que el sistema té dos aspectes que li donen certa gràcia:\nper una banda, si no aconsegueixes superar el valor de l'obstacle, els èxits seràn d8 extra per a la següent tirada però els fallos et poden donar, a part conseqüències (ferides o altres que comentaré una mica més endavant), alguns d4 a la següent tirada. Pel que és més fàcil en una segona tirada aconseguir l'objectiu i també patir més conseqüències.\nPer altra banda la gràcia del sistema és que permet canviar els valors de les esferes per transformar-te en el que vulguis (estem en un somni, per tan tot és possible) i també crear qualsevol cosa que et pugui ajudar.\nDe totes maneres això és la mecànica bàsica per fer accions, o combats, o el que se li acudeixi al jugador per superar una situació concreta. A part d'això inclou altres subsistemes com la possibilitat de fer que es desplomi el somni expulsant tots els jugadors si intenten forçar massa l'estabilitat del somni (aquestes son les conseqüències dels fallos que no son atribuibles a ferides físiques), si es fa molt evident que un pj és aliè al somni (transformant-se en una altra cosa o creant coses alienes al somni) pot ser expulsat individualment del somni (i això permet veure l'estat de la situació al món real mentre tothom està al somni), hi ha la possibilitat d'adquirir malsons, que son escenes molt complicades de superar per a un sol personatge i que es poden activar en funció dels resultats dels daus, fent desaparèixer temporalment algú de l'escena què es troben els pj's...\nSi que s'ha de comentar que el joc dóna la possibiltat tan d'entendre que s'està en un somni i s'ha de salvar la realitat, com que el que s'està vivint és l'autèntica realitat i llavors es converteix en una espècie d'odisea interdimensional per acabar tornant a casa. I a més hi ha la possibilitat de fer crossovers entre les dues maneres de jugar.\nLa veritat és que pinta molt bé, però encara no l'he pogut portar a la taula


Fa molt de temps que vam veure en la pel·lícula Wall Street interpretar a Michael Douglas al cobdiciós Gordon Gekko. Era un personatge mancat d'escrúpols amb què Oliver Stone denunciava l'ambició desmesurada d'un capitalisme que sempre ha imposat la seva agressiva ambició. El temps ha passat, però les regles de repartiment que ens van imposar fa segles segueixen vigents. I des dels think tank no deixen de filtrar missatges per potenciar l'exuberància irracional dels mercats amb l'argument de la llibertat, i per convèncer-nos que la cobdícia és bona perquè impulsa el desenvolupament, inverteix els seus beneficis i crea riquesa. S'obliden de dir que sempre és per als mateixos.\nAra tenim un nou escenari: ja no són les crisis a l'estil dels Gekkos, o de polítics com Trump o Bolsonaro. Ara ha estat un supervillà virus xinès que ha matat gairebé un milió de persones, ha col·lapsat tots els sistemes de salut, ha deixat al descobert als que es creien els millors del món, com la sanitat espanyola, i ha portat l'economia mundial a un coma induït i sense diagnòstic vàlid per despertar amb esperança de vida sana. Mentrestant, escrivim en espais confinats tan viciats que la respiració física i mental es fa molt difícil.\nI també hi ha respostes polítiques sense precedents. El que està fent a Madrid la presidenta Ayuso, utilitzant la llibertat de la ciutat com a bandera, és estar cega de ràbia i donar prioritat el desig és que tot segueixi igual. És l'escenari polític d'aquesta crisi en què els ciutadans són peons d'un joc en el qual poc importen les seves vides, excepte per posar-los vacunes quan estiguin i que les farmacèutiques facin un negoci exponencial amb això. Les borses indiquen això.\nEl repte de sortir del confinament no és fortuït. La sort no té aquí el seu espai. Són els tests massius i rastrejar els contagis: només així s'impedeix un rebrot fatal per a l'economia. I no precipitar-se en la retirada de mitjans de control. Al mateix temps -jo diria solapant-se- cal posar els estímuls adequats a una economia que no està acostumada als mecanismes de solidaritat. La mutualització d'aquesta crisi no s'està fent bé per aquest empatx d'ideologies enfrontades i la desqualificació permanent. És una vergonya presenciar aquest espectacle amb els milers de morts diaris.\nNecessitem mesures immediatament, perquè estem davant d'una dècada perduda, segons adverteix des Harvard el professor Rogoff. Protegir rendes i que les estructures productives no es danyin més, perquè la recuperació s'iniciï amb força. Però les mesures espanten als polítics, i és la seva impotència la que està perjudicant tant com el propi virus. Ara es nota els que tenen un múscul fiscal i els que no tenen això. S'espera amb ansietat els 72.000 milions de la UE, que sens dubte ajudaran a que la bretxa sigui menor.\nEl problema el continuem tenint a la descarada lluita pel poder que s'ha desfermat a tots els nivells. A la Unió Europea entre els socis, i en els territoris entre els grups polítics, als quals sembla importar més un vot que les vides que ens estem jugant. El Covid-19 és el dolent de la pel·lícula, però la batalla de les idees polítiques i el model econòmic que no es vol girar són de veritat el veritable Covid-19. Aquest panorama ens porta a aquesta irritació que ressorgeix, ja aquesta por que es propaga. L'historiador Tooze, de la Universitat de Columbia, ha posat de manifest que d'aquesta crisi en sortirem més pobres, més endeutats i molt espantats. La por ens anirà portant a nous xocs electorals que poden convertir-se en veritables terratrèmols polítics, d'un o altre signe.\nA hores d'ara hem de resoldre el greu problema de la salut, però hem de tenir la visió de resoldre al mateix temps l'economia. I segons abordem la qüestió de l'economia sortirem amb més desigualtat i més milionaris -si ho abordem des amunt- o iniciarem un camí millor per a tots -si ho mirem des de baix. Un enfocament que ja es va utilitzar per resoldre altres grans crisis, com les que es van afrontar per reconstruir els desastres de la Segona Guerra Mundial, amb nivells d'endeutament superiors al 200%, i aplicant impostos a les grans fortunes com van fer Alemanya o Japó.\nNo oblidem que la crisi s'està acarnissant amb les capes socials amb menys recursos, i amenaça amb un augment de la pobresa extrema que veurà el seu punt més dramàtic a finals de l'any que ve, segons les dades publicades aquesta mateixa setmana pel Banc Mundial. El que suposarà una caiguda per al consum i una convulsió social. Per això, a hores d'ara la batalla de les idees no pot deixar-nos indiferents: ens cal immediatament més despesa pública i més ingressos públics.\n• Mirant cap amunt


blog Espai Jove Cubelles: Sessió de retorn pressupostos participatius de Cubelles\nSessió de retorn pressupostos participatius de Cubelles\nDijous 11 de gener a les 18 h. al Centre Social es realitzarà una sessió informativa sobre els resultats de les votacions, així com sobre la participació en el procés.\nLes propostes finals es seleccionaran d’acord amb els vots obtinguts i als límits establerts. Es faran les combinacions necessàries per tal d'arribar a la partida determinada per al procés, que és de 150.000,00 €. Així doncs, s’escolliran aquelles propostes, la suma de les quals sigui la més propera al límit econòmic del procés, sempre tenint en compte els vots obtinguts.\nWeb Pressupostos Participatius\na de gener 08, 2018


Genesis Mint Concept: els elèctrics no tenen per què ser lletjos\nLa filial de luxe del grup Hyundai presenta el Mint, un prototip elèctric urbà i elegant disposat a conquerir el cor dels conductors\nGenesis, la filial de luxe i alt rendiment del grup coreà Hyundai-Kia, ha presentat el Mint al Saló de Nova York, que ha sigut la primera gran sorpresa en mobilitat ecològica de la fira nord-americana. Aquest fabricant, gairebé desconegut a casa nostra, és molt popular i respectat als Estats Units i el Canadà, on acumula desenes de milers de cotxes venuts cada any.\nGenesis Mint / Genesis\nEl Mint és un prototip de vehicle urbà que destaca per tenir una línia esvelta i elegant, amb tres cossos o volums i unes formes suaus que caracteritzen el seu disseny atemporal i alliberat de les tensions estètiques més modernes, que busquen emfatitzar el múscul i el poder per sobre del disseny pur. En aquest sentit, el prototip de luxe asiàtic destaca amb una personalitat pròpia i diferenciada, amb elements com ara el maleter amb obertura lateral amb portes de tisora, uns grups òptics led minimalistes i funcionals o uns passos de roda posteriors eixamplats.\nDetall obertura maleter Genesis Mint / Genesis\nPel que fa als interiors del prototip, Genesis ha volgut crear un espai diàfan i modern amb només dues places, molt tecnològic i funcional, que no vol renunciar a un punt de disseny orgànic, amb un volant i materials diversos de pell, cuir i algunes insercions d’alumini.\nInterior Genesis Mint / Genesis\nEls coreans no han volgut especificar la potència del seu Mint, més enllà d’explicar que tindrà un sol motor elèctric i unes bateries d’alt rendiment que permeten una autonomia de 325 quilòmetres i que es poden recarregar en un punt de càrrega ràpida fins a 350 kW.


viurealspirineus 22:52 28/12/15\n40 nens i nenes de primària i ESO participen aquest curs en aquest projecte del Servei d’Intervenció Socioeducatiu Itinerant, que es porta a terme amb voluntaris.\njoves els pallars juss servei reforç\nImatge dels nens i nenes del reforç escolar.\nEls nens i les nenes que participen en el servei de reforç escolar del Servei d’intervenció Socioeducatiu Itinerant (SISI) a Tremp, celebren les festes de Nadal juntament amb els seus formadors, tots ells de l’associació de voluntaris APROP.\nEl SISI va començar a atendre a menors que cursaven l’educació primària a Tremp el darrer trimestre del curs 2014-2015. Aquest servei, que depèn dels Serveis Socials del Consell Comarcal del Pallars Jussà, actualment també dóna cobertura a adolescents de la Pobla de Segur que cursen ensenyament secundària alhora que s’hi han incorporat també alumnes de secundària de Tremp.


(S'ha redirigit des de: Raigs ultraviolats)\nEs descobrí la radiació ultraviolada en observar l'enfosquiment de les sals de plata quan són exposades a la llum del sol. El 1801 el físic alemany Johann Wilhelm Ritter va observar que una radiació invisible situada just després de la violeta, el final de l'espectre visible, era especialment efectiva a l'hora d'enfosquir papers impregnats de clorur d'argent. Ritter va anomenar aquesta radiació «raigs desoxidants» per ressaltar-ne la reactivitat química i diferenciar-los dels «raigs calents» (infraroigs) situats més enllà de l'altre extrem de l'espectre visible. La denominació «raigs químics» es va imposar i mantenir tot el segle xix. Després, les denominacions «raigs calents» i «químics» van anar sent substituïdes «radiació infraroja» i «ultraviolada».\nAquestes làmpades de mercuri de baixa pressió són molt utilitzades per a desinfectar, i en la seva forma normal tenen una temperatura d'operació òptima d'uns 30°C. Ara bé, si s'utilitza una amalgama de mercuri la temperatura d'operació pot pujar fins als 100 graus Celsius, la qual cosa permet que l'emissió d'ultraviolat es dobli o tripliqui per unitat de longitud d'arc-llum. A més a més, tenen una eficiència típica de trenta a trenta-cinc per cent, és a dir, que per cada 100 watts d'electricitat consumits per la làmpada, aquesta produirà uns 30-35 watts de sortida total d'UV. També es venen tubs emissors d'UVA/UVB per a altres propòsits especials, com ara per al manteniment de rèptils.\nSi bé són molt poc eficients per a les longituds d'ona situades per sota dels 365 nm, l'eficiència d'un LED a 365nm és aproximadament entre 5 i 8%, mentre que a 395 nm se situa prop de 20%. A més, la potència de sortida en aquestes longituds d'ona més llargues també és millor. Aquest tipus de LED comença a ser utilitzat en aplicacions mèdiques i és utilitzat amb èxit en aplicacions d'impressió digital. Densitats de potència properes als 3.000 mW/cm2 són ara possibles, la qual cosa, juntament amb el recent desenvolupament de fotoiniciadors, fa possible l'expansió de les possibilitats d'aplicacions mèdiques. La llum ultraviolada també pot ser generada per alguns tipus de díodes.\nLes radiacions ultraviolades de tipus A, B i C (UVA, UVB i UVC) poden provocar danys a les fibres de col·lagen i accelerar l'envelliment de la pell. Tant els UVA com els UVB destrueixen la vitamina A, cosa que pot provocar efectes nocius posteriors. En el passat, els UVA eren considerats menys perillosos que en l'actualitat; avui dia se sap que poden contribuir al càncer de pell pels danys indirectes del DNA que provoquen, penetren profundament, tot i que no provoquen cremades. Els UVA no afecten directament l'ADN con els UVB i els UVC, però poden crear intermediaris químics altament reactius com radicals lliures, radicals hidroxils i altres espècies reactives de l'oxigen que poden danyar l'ADN. Com que no produeixen eritema, la vermellor de la pell, no es poden mesurar en les proves de factor de protecció solar, les proves de laboratori que mesuren l'efectivitat dels protectors solars. No hi ha un bon sistema que pugui mesurar el bloqueig de la radiació UVA, però és important que els protectors solars bloquin tant els UVA com els UVB. Hi ha científics que culpen l'absència de filtres UVA als protectors solars del major risc de patir un melanoma que tenen els usuaris de protectors solars.\nAlguns productes inclouen compostos com òxid de titani IV, que ajuda a la protecció contra la radiació UVA. Altres compostos capaços de bloquejar aquest tipus de radiació que es poden trobar als productes solars són l'òxid de zinc o l'avobenzona. L'extracte de meló de Cantaloup, que és ric en superòxid dismutasa, es pot combinar amb la gliadina per formar glisodin, un medicament que es pren per via oral com a protector contra la radiació UVB. També hi ha productes naturals com la falguera Phlebodium aureum, originària de les selves d'Amèrica, que és utilitzada per via oral com a protecció contra la radiació ultraviolada.\nObtingut de «https://ca.wikipedia.org/w/index.php?title=Ultraviolat&oldid=22855447»\nDarrera modificació: 10 març 2020 a les 16:38